Olof van der Meulen
Roelof Antonius ( Olof ) van der Meulen (Snits 8 novimber 1968) is in eardere Frysk follybalspiler en heart ta de gouden generaasje dy't yn 1996 Olympysk kampioen follybal waard yn Atlanta. Olof van der Meulen wie ien fan de spilers dy't meidie oan it Bankrasmodel, dat model brocht de spilers ta twa medaljes op de Olympyske Spullen.

Olof van der Meulen die twa kear mei oan de Olympyske Spullen. Yn 1992 waard hy by de Olympyske Simmerspullen yn Barselona mei it Nederlânsk team twadde efter Brazylje. Fjouwer jier letter wie hy lid fan it Nederlânsk team dat goud ferovere yn Atlanta troch Itaalje yn de finale te ferslaan. Yn totaal hat Olof van der Meulen 261 ynterlannen spile foar de Nederlânske ploech.

Nei syn aktive karriêre as follyballer waard Olof van der Meulen follybaltrainer. Hy hat ferskate follybalferienings traind, sa hat hy ek de Fryske follybalklup VC Snits traind. Op 16 jannewaris 2005 hat er de gouden bûnsspjelde fan de NeVeBo krigen út hannen fan syn âld-kollega Jan Posthuma.

Sjoch ek 
 List fan Nederlânske follyballers

Frysk follyballer
Frysk Olympysk dielnimmer
Frysk follybaltrainer
Persoan berne yn Snits
Persoan berne yn 1968